এ দিনের ঘটনার পরে এলাকায় উত্তেজনা ছড়ায়। স্থানীয় এক বাসিন্দার কাছ থেকে খবর পেয়ে তমলুক থানার পুলিশ ঘটনাস্থলে যায় এবং দু’জনকে আহত অবস্থায় উদ্ধার করে তমলুক জেলা হাসপাতালে ভর্তি করে। তারা জানিয়েছে, রবীনের অবস্থা গুরুতর। জেলা হাসপাতালের মেল সারজিক্যাল বিভাগে চিকিৎসাধীন রবীনের মুখে ও শরীরের একাধিক স্থানে আঘাতের চিহ্ন রয়েছে। কানে শোনার সমস্যা থাকার জন্য ঘটনার বিষয়ে তাঁকে জিজ্ঞাসা করেও তেমন কোনও সদুত্তর মেলেনি বলে দাবি পুলিশের।